rejauldu/bengali-wikipedia huggingface dataset:
হেডিংটন স্কুল (ইংরেজিতে: Headington School) ইংল্যান্ডের অক্সফোর্ডে অবস্থিত একটি বালিকা বিদ্যালয়। ১৯১৫ সালে কয়েকজন খ্রিস্টীয় ধর্মযাজক এই বিদ্যালয়টি প্রতিষ্ঠা করেন। এই বিদ্যালয়ের মূলমন্ত্র হচ্ছে ‘ফাইট দ্য গুড ফাইট অফ ফেইথ’। এই বিদ্যালয়টির সংগীতও ‘ফাইট দ্য গুড ফাইট’। ব্রিটিশ বিদ্যালয় সাময়িকী গুড স্কুলস গাইড হেডিংটন স্কুল সম্পর্কে বলেছে, "এটি বিদ্যালয়ের পরিবেশ আনন্দময়। শিক্ষার্থীদের শিক্ষাগত উৎকর্ষতার পাশাপাশি বিদ্যালয়টি তাদের মানসিক বিকাশে খেলাধুলা এবং অন্যান্য সহশিক্ষা কার্যক্রমে গুরুত্ব দিয়ে থাকে"।Profile  on Good Schools Guide  ইতিহাস হেডিংটন স্কুল ১৯১৫ সালে খ্রিস্টীয় ধর্মযাজকদের একটী দল প্রতিষ্ঠা করেন। তাদের উদ্দেশ্য ছিল প্রথম বিশ্বযুদ্ধ পরবর্তি সময়ে নারীশিক্ষা সম্প্রসারণ করা এবং বালিকাদের উন্নত শিক্ষা প্রদান করা। অক্সফোর্ডের অস্লার রোডে হেডিংটন লজ নামে বিদ্যালয়টি যাত্রা শুরু করে। সেস্ময় বিদ্যালয়টিতে আটটি আবাসিক ছাত্রীনিবাস ছিল। যুদ্ধের পরে বিদ্যালয় প্রাঙ্গনে আরো ভবন নির্মাণ করা হয়।  ১৯২০ সালে হেডিংটন স্কুল ড্যাভেনপোর্ট হাউজ নামে একটি আবাসিক ছাত্রীনিবাস নির্মাণ করে। এই ছাত্রীনিবাসে ২ একর বাগান এবং ১৯ একরবিশিষ্ট চারণভূমি ছিল। ১৯৩০ সালে বিদ্যালয়টির মূল ভবন নতুনভাবে নির্মাণ করা হয়। এটির স্থাপত্যশৈলী নিও-জর্জিয়ান রীতির। ভবনটি স্থাপত্যিক দিক থেকে উচ্চমানসম্পন্ন এবং এতে অনেক খোলামেলা জায়গা রয়েছে। ১৯৪২ সালে বিদ্যালয়টিকে শিক্ষাগত দাতব্য প্রতিষ্ঠান হিসেবে পরিণত করা হয়। স্থানীয় শিক্ষার্থীদের শিক্ষাপ্রদান এবং এর ফলে সামাজিক উৎকর্ষে অবদান রাখার স্বীকৃতিস্বরূপ এই রূপান্তর করা হয়।  সহশিক্ষা কার্যক্রম হেডিংটন স্কুলে ৫০-এরও বেশি ধরনের সহশিক্ষা কার্যক্রম চালু রয়েছে।। খেলাধুলা থেকে ডিউক অফ এডিনবার্গ অ্যাওয়ার্ড পর্যন্ত বিভিন্ন ধরনের সহশিক্ষা কার্যক্রমে এই বিদ্যালয়ের শিক্ষার্থীরা অংশগ্রহণ করে। বিদ্যালয়টির খেলার দলসমূহ আঞ্চলিক এবং জাতীয় পর্যায়ে বিভিন্ন প্রতিযোগিতায় অবতীর্ণ হয়। এখানকার রোয়িং বা নৌকাঁচালনা দল ইংল্যান্ডের বিদ্যালয়-পর্যায়ের নৌকাঁচালনা দলসমূহের মধ্যে অন্যতম সফল। সিঙ্গাপুরে অনুষ্ঠিত ২০১০ গ্রীষ্মকালীন যুব অলিম্পিকে এই বিদ্যালয়ের দুইজন শিক্ষার্থী যুক্তরাজ্যের হয়ে অংশগ্রহণ করে এবং স্বর্ণপদক জয় করে।  হেডিংটন স্কুলের রোবোটিক্স দল ২০১৪ সালের জাতীয় স্টুডেন্ট রোবোটিক্স প্রতিযোগিতায় পুরস্কার অর্জন করে। এটিই ইংল্যান্ডের প্রথম বালিকা বিদ্যালয় যা ২০১৩ সালে জাতীয় রোবোটিক্স প্রতিযোগিতায় অংশগ্রহণ করে। এই বিদ্যালয়ের শিক্ষার্থীদের দল অক্সফোড়্রড মিউজিক ফেস্টিভ্যালেও উল্লেখযোগ্য সঙ্গীত পরিবেশনা করেছে।  সুবিধাদি বর্তমানে হেডিংটন বিদ্যালয় ২৩ একর জমির উপরে বিস্তৃত। বিদ্যালয়ে খেলার মাঠ, টেনিস কোর্ট, সুইমিং পুল রয়েছে। গত ১৫ বছরে বিদ্যালয়টি শিল্পকলা বিভাগের জন্য নতুন একটি ভবন, একটি থিয়েটার, নেপিয়ার হাউস নামের একটি নতুন ছাত্রীনিবাস এবং সঙ্গীত ভবন নির্মাণ করেছে। বিদ্যালয়ের আগের ভবনগুলো ১৯৩০ সালে নিও-জর্জিয়ান স্থাপত্যরীতিতে নির্মাণ করা হয়। ইংল্যান্ডের অল্প কয়েকটি বিদ্যালয়ের মধ্যে এই বিদ্যালয়টি অন্যতম যেখানে ঘোড়-দৌড় শেখানোর ব্যবস্থা আছে।  তথ্যসূত্র  বহিঃসংযোগ  হেডিংটন স্কুল অক্সফোর্ড  হেডিংটন প্রিপারেটরি স্কুল  প্রোফাইল - গুড স্কুল গাইড  হেডিংটন স্কুল বোট ক্লাব  প্রোফাইল - মাইডটার  বিষয়শ্রেণী:ইংল্যান্ডের বিদ্যালয় বিষয়শ্রেণী:অক্সফোর্ডের বিদ্যালয় বিষয়শ্রেণী:১৯১৫-এ প্রতিষ্ঠিত শিক্ষাপ্রতিষ্ঠান
মার্ক জোনস (১৫ জুন ১৯৩৩ – ৬ ফেব্রুয়ারি ১৯৫৮) ছিলেন আট ম্যানচেস্টার ইউনাইটেড খেলোয়াড়দের অন্যতম যারা মিউনিখ বিমান দুর্ঘটনায় মৃত্যুবরণ করেছিলেন। ১৯৩৩ সালে তিনি বার্নসলের কাছাকাছি জন্মগ্রহণ করেন, তিনি ছিলেন ক্লাবের প্রথম একাদশের নিয়মিত সেন্টার হাফ এবং ১৯৫০ দশকে ক্লাবের পক্ষে মাঠ মাতিয়েছেন। তিনি ইউনাইটেডের পক্ষে দুটি ফুটবল লিগ প্রথম বিভাগ শিরোপা জিতেছেন। ১৯৫৭ সালে চোখের আঘাতের কারণে তিনি এফএ কাপ ফাইনালে খেলতে পারেননি যাতে ইউনাইটেড পরাজিত হয়েছিল। তিনি আন্তর্জাতিক ম্যাচে অংশগ্রহণের জন্য প্রস্তুত ছিলেন এবং দুর্ঘটনায় মারা না গেলে তিনি অবশ্যই আন্তর্জাতিক ম্যাচ খেলতে পারতেন।  জন্মস্থান বার্নসলের কাছে ওম্বহিল নামে একটি গ্রামে জোনসকে কবর দেয়া হয়।   তথ্যসূত্র   বিষয়শ্রেণী:১৯৩৩-এ জন্ম বিষয়শ্রেণী:১৯৫৮-এ মৃত্যু বিষয়শ্রেণী:ইংরেজ পুরুষ ফুটবলার বিষয়শ্রেণী:ম্যানচেস্টার ইউনাইটেড ফুটবল ক্লাবের খেলোয়াড় বিষয়শ্রেণী:ইংরেজ ফুটবল লিগের খেলোয়াড় বিষয়শ্রেণী:ফুটবল সেন্ট্রাল ডিফেন্ডার বিষয়শ্রেণী:২০শ শতাব্দীর ইংরেজ পুরুষ ক্রীড়াবিদ
আদাইলিয়া ( গালফ আরবি উচ্চারণ: ) একটি অঞ্চল এবং কুয়েত সিটির একটি উপশহর। এটি আল আসিমাহ গভর্নরেটে অবস্থিত। ২০২২ সালে এর জনসংখ্যা ছিল ২১,৯৯৬। আদাইলিয়াতে পাবলিক অথরিটি ফর অ্যাপ্লাইড এডুকেশন অ্যান্ড ট্রেনিং (পিএএইটি)-এর একটি ক্যাম্পাস, কাজমা স্পোর্টিং ক্লাব, এবং ধর্মীয়, সাংস্কৃতিক ও বাণিজ্যিক স্থান রয়েছে। এখানে একটি ওয়াটার টাওয়ার পার্ক-ও আছে।   ইতিহাস  তেল আবিষ্কারের পূর্বে, আদাইলিয়া ছিল কুয়েত সিটির বাইরে অবস্থিত একটি কৃষি এলাকা। এখানে সাধারণত গম ও যব চাষ করা হতো।   উপসাগরীয় যুদ্ধ  ১৯৯০ সালে কুয়েতে ইরাকি আক্রমণ চলাকালে আদাইলিয়া এলাকার প্রতিরোধ বিশেষভাবে সক্রিয় ছিল। এলাকাটির প্রধান বাণিজ্যিক কেন্দ্রে শহীদদের নামে একটি স্মৃতিস্তম্ভ রয়েছে।   আকর্ষণীয় স্থান   শিক্ষা  পাবলিক অথরিটি ফর অ্যাপ্লাইড এডুকেশন অ্যান্ড ট্রেনিং-এর আদাইলিয়া ক্যাম্পাস ব্লক ১ এবং ৪-এ অবস্থিত।   ক্রীড়া  কাজমা স্পোর্টিং ক্লাব এই অঞ্চলের ব্লক ৪-এ অবস্থিত। এর স্টেডিয়ামটি ইস্তাদ আস-সাদাকা ওয়াস-সালাম (বন্ধুতা ও শান্তি স্টেডিয়াম) নামে পরিচিত।   পরিবহন  থাম্ব|রুট ৫০ থেকে আদাইলিয়ার প্রবেশপথ  +অবস্থানসড়কদিকউত্তর৩য় রিং রোডপূর্বে দাইয়াপশ্চিমরুট ৫০উত্তর দিকে কুয়েত সিটি  তথ্যসূত্র   বিষয়শ্রেণী:নগর বিষয়শ্রেণী:কুয়েতের শহর
ডেল ইনকর্পোরেটেড মার্কিন যুক্তরাষ্ট্রভিত্তিক একটি বহুজাতিক তথ্যপ্রযুক্তি কর্পোরেশন। মার্কিন যুক্তরাষ্ট্রে টেক্সাস-এর রাউন্ড রকে এর সদরদপ্তর অবস্থিত। ১৯৮৪ সালের ৪ নভেম্বর ডেল প্রতিষ্ঠিত হয়। এর প্রতিষ্ঠাতা মাইকেল ডেল। তিনি  ডেল ইনকর্পোরেটেড-এর চেয়ারম্যান ও প্রধান নির্বাহী। ছোটবেলায় জমানো ১ হাজার ডলার মূলধন নিয়ে ব্যবসায় শুরু করেন তিনি। ১৯৮৪-এ কম্পিউটার উৎপাদনের লাইসেন্স গ্রহণ করে তিনি। মাত্র ২৪ বছর বয়সে প্রধান নির্বাহী হিসেবে যোগ দেন নিজের প্রতিষ্ঠানেই। এই প্রতিষ্ঠানটি পারসোন্যাল কম্পিউটার (ডেস্কটপ ও নোটবুক), সার্ভার কম্পিউটার, ডাটা স্টোরেজ ডিভাইস (ইকুয়ালজিক), নেটওয়ার্ক সুইচ প্রভৃতি প্রস্তুত করে থাকে। মাত্র দুই যুগে "ডেল" পৃথিবীর অন্যতম জনপ্রিয় কম্পিউটার ব্র্যান্ড-এ উন্নীত হয়েছে। বিশ্বের অন্যতম সর্ববৃহৎ এই প্রযুক্তি প্রতিষ্ঠানটিতে বর্তমানে (২০১২) ১,০৩,৩০০-এরও বেশি লোক কর্মরত। ই-মার্কেটিং-এর মাধ্যমে মার্কিন যুক্তরাষ্ট্রে ডেল পণ্যের ব্যাপক বিক্রি হয়ে থাকে। চীন ও মালয়েশিয়া সহ পৃথিবীর কয়েকটি দেশে ডেল-এর কারখানা রয়েছে। প্রতিষ্ঠানটি ২০০৬ খ্রিস্টাব্দে অ্যালিয়েনওয়্যারকে কিনে নেয়।   তথ্যসূত্র    আরো দেখুন   মাইকেল ডেল  বিষয়শ্রেণী:১৯৮৪-এ প্রতিষ্ঠিত কোম্পানি বিষয়শ্রেণী:বহুজাতিক কোম্পানি বিষয়শ্রেণী:প্রযুক্তি কোম্পানি বিষয়শ্রেণী:মার্কিন মার্কা বিষয়শ্রেণী:প্রদর্শন প্রযুক্তি কোম্পানি বিষয়শ্রেণী:কম্পিউটার হার্ডওয়্যার কোম্পানি বিষয়শ্রেণী:মার্কিন যুক্তরাষ্ট্রের ইলেকট্রনিক্স কোম্পানি বিষয়শ্রেণী:মার্কিন যুক্তরাষ্ট্রে সদর দফতর বহুজাতিক কোম্পানি বিষয়শ্রেণী:নেটবুক নির্মাতা বিষয়শ্রেণী:নেটওয়ার্কিং হার্ডওয়্যার কোম্পানি বিষয়শ্রেণী:কম্পিউটার মেমোরি কোম্পানি বিষয়শ্রেণী:মার্কিন যুক্তরাষ্ট্রের অনলাইন খুচরা বিক্রেতা বিষয়শ্রেণী:১৯৮৪-এ প্রতিষ্ঠিত কম্পিউটার কোম্পানি বিষয়শ্রেণী:ডেল বিষয়শ্রেণী:মার্কিন যুক্তরাষ্ট্রের কম্পিউটার কোম্পানি বিষয়শ্রেণী:মোবাইল ফোন প্রস্তুতকারক বিষয়শ্রেণী:১৯৮৪-এ প্রতিষ্ঠিত ইলেকট্রনিক্স কোম্পানি
thumb|কে. জে. ম্যাক্সি কে জে ম্যাক্সি ১৪তম কেরল বিধানসভার সদস্য। তিনি কোচি আসনের প্রতিনিধিত্ব করেন  এবং ভারতের কমিউনিস্ট পার্টি (মার্কসবাদী) এর অন্তর্গত।   এর আগে, তিনি কোচি মিউনিসিপ্যাল কর্পোরেশনে কাউন্সিলর হিসাবে দায়িত্ব পালন করেছিলেন।  কেজে ম্যাক্সি তার রাজনৈতিক জীবন শুরু করেন এসএফআই এর মাধ্যমে। তিনি ছিলেন রাজ্যের এসএফআই যুগ্ম সম্পাদক। বর্তমানে তিনি ভারতের কমিউনিস্ট পার্টি (মার্ক্সবাদী) দলের জেলা কমিটির সদস্য এবং সিআইটিইউ জেলা কমিটির সদস্য।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:কেরলের ভারতের কমিউনিস্ট পার্টি (মার্ক্সবাদী) এর রাজনীতিবিদ বিষয়শ্রেণী:কেরল বিধানসভার সদস্য ২০১৬-২০২১
মিজানুর রহমান চৌধুরী (জন্ম: - মৃত্যু: ৬ এপ্রিল ২০১৩) হলেন একজন বাংলাদেশী রাজনীতিবিদ, স্বাধীনতা যুদ্ধের মুক্তিযোদ্ধা ও সাবেক সংসদ সদস্য। তিনি বাংলাদেশ জামায়াতে ইসলামীর মনোনয়নে নীলফামারী-৩ আসন থেকে দুই বার সংসদ সদস্য নির্বাচিত হয়েছিলেন। চৌধুরী মুক্তিযুদ্ধে জলঢাকা থানা মুজিব বাহিনীর প্রধান ছিলেন।   কর্মজীবন  চৌধুরী ১৯৯৬ সাধারণ নির্বাচনে নীলফামারী-৩ থেকে জামায়াতে ইসলামীর প্রার্থী হয়ে সংসদ সদস্য নির্বাচিত হয়েছিলেন। তিনি ২০০১ সংসদ নির্বাচনে পুনরায় নির্বাচিত হন। তার নির্বাচনী এলাকা জলঢাকা উপজেলা জামায়াতে ইসলামীর একটি শক্ত ঘাঁটি হিসাবে পরিচিত।   বিতর্ক  ২০০৮ সালে চৌধুরী জামায়াত থেকে বহিঃস্কৃত হয়েছিলেন। জামায়াতে ইসলামী থেকে বহিষ্কারে কারণ তার বিরুদ্ধে সরকারি অনুদানের টিন চুরির অভিযোগ ছিল।    মৃত্যু  মিজানুর রহমান চৌধুরী ৬ এপ্রিল ২০১৩ সালে কিডনী জনিত ও হৃদরোগে আক্রান্ত হয়ে চিকিৎসাধীন অবস্থায় রংপুর মেডিকেল কলেজ হাসপাতালে মৃত্যুবরণ করেন।   তথ্যসূত্র   বিষয়শ্রেণী:২০১৩-এ মৃত্যু বিষয়শ্রেণী:সপ্তম জাতীয় সংসদ সদস্য বিষয়শ্রেণী:অষ্টম জাতীয় সংসদ সদস্য বিষয়শ্রেণী:বাংলাদেশ জামায়াতে ইসলামীর রাজনীতিবিদ বিষয়শ্রেণী:নীলফামারী জেলার ব্যক্তি
যোনিগাত্রদেশ বা ভালভাল ভেস্টিবিউল (ইংরেজি: Vulval vestibule), যা ভালভার ভেস্টিবিউল (Vulvar vestibule) নামেও পরিচিত। এটি লেবিয়া মাইনরার মধ্যবর্তীস্থানে অবস্থিত ভালভার একটি অংশ, যেখানে ইউরেথ্রাল ও যোনির প্রবেশমুখ উন্মুক্ত। এর প্রান্ত হার্ট-এর লাইন দ্বারা চিহ্নিত।  যোনির সম্মুখে, গ্ল্যান্স ক্লিটোরিসের ২.৫ সেন্টিমিটার ভেতরে বহিঃস্থ ইউরেথ্রাল অরফিস অবস্থিত। সাধারণত এটিকে স্কিনির ডাক্টের প্রবেশমুখের নিকটে ছোট, হালকা স্পষ্ট দাগ হিসেবে চিহ্নিত করা হয়।  ভ্যাজাইনাল অরফিস হচ্ছে মূত্রনালির নিচে ও পেছনে অবস্থিত একপ্রকার মধ্যম আকৃতিবিশিষ্ট চিড়; এর আকার সতীচ্ছদের আকৃতির সাথে ব্যাস্তানুপাতিক হারে পরিবর্তিত হয়।   চিত্র    তথ্যসূত্র    দ্য-ক্লিটোরিস ডট কম   বিষয়শ্রেণী:স্ত্রীরোগ ও প্রসূতিবিজ্ঞান বিষয়শ্রেণী:স্ত্রী প্রজননতন্ত্র বিষয়শ্রেণী:যোনি
এই মহাসড়কটি পশ্চিমবঙ্গ ও সিকিমের মধ্যে দিয়ে গেছে। এর মোট দৈর্ঘ্য ৯১ কিলোমিটার। এটি সেভোকের কাছে ৩১ নং জাতীয় সড়ক থেকে শুরু হয়ে  হয়ে সিকিমে প্রবেশ করে সিকিমের রাজধানী শহর গ্যাংটক পর্যন্ত গেছে।  গুরুত্ব এই মহাসড়ক দ্বারা সিকিম পশ্চিমবঙ্গ তথা সমস্ত ভারতবর্ষের সঙ্গে যুক্ত। সিকিমে রেলপথ নেই ফলে এই মহকসড়কটি যোগাযোগের একমাত্র মাধ্যম। সিকিমের সমস্ত ব্যবসা বাণিজ্য এই  মহাসড়কের মাধ্যমে হয়। পথ সেবোক কালিম্পং গ্যাংটক পদটীকা  বিষয়শ্রেণী:শিলিগুড়ির পরিবহন বিষয়শ্রেণী:সিকিমের জাতীয় মহাসড়ক বিষয়শ্রেণী:পশ্চিমবঙ্গের জাতীয় সড়ক বিষয়শ্রেণী:ভারতের জাতীয় সড়ক বিষয়শ্রেণী:গ্যাংটকের পরিবহন
ছোট বসন্তবৌরি (বৈজ্ঞানিক নাম: Psilopogon haemacephalus)  ভগিরথ, সেকরা বসন্তবৌরি বা আমতোতা হলো মেগালাইমিডি পরিবারের অন্তর্গত গোত্র বা পরিবারের  সুলভ পাখি।  এটি ভারতীয় উপমহাদেশ এবং দক্ষিণ-পূর্ব এশিয়ার বিভিন্ন অঞ্চলের একটি আবাসিক পাখি। এই প্রজাতির পাখি ‘টুক্-টুক্-টুক..’ আওয়াজ কামারের হাতুড়ি পেটার মতো শোনায়।   বিবরণ  প্রজাতির গড় দৈর্ঘ্য ১৬-১৭ সেন্টিমিটার। কপাল ও বুক পরিষ্কার লাল। চোখের দুইপাশে থুতনি ও গলা হলুদ। মুখাবয়ব কালো। পিঠ ঘাসরঙা সবুজ। নিচের দিকে খাড়া খাড়া মোটা রেখা। পালক কালচে। বুক দেখতে  উজ্জ্বল লালের সঙ্গে সোনালি হলুদ হয়ে থাকে  । লেজ খাটো। লেজের শেষপ্রান্ত সবুজাভ নীল। চোখের মনি কালচে-ধাতব। ঠোঁট শক্ত মজবুত, কালো। পা বাদামি-লালচে। স্ত্রী-পুরুষ পাখি দেখতে একই রকম।   বাসস্থান  এদেরকে  বনে বাদাড়ে দেখতে পাওয়া যায়। এরা বড় গাছের মগডালে রোদ পোহায়। গাছের গর্তে বাসা বানায় এবং সেখানে বিশ্রাম নেয়। শুষ্ক মরুভুমি ও জলাভুমির বনে এদের সহজে দেখা যায় না।   প্রজনন  ছোট বসন্তবৌরির প্রজনন মৌসুম ভারত ও বাংলাদেশে ফেব্রুয়ারি থেকে এপ্রিল এবং শ্রীলঙ্কায় ডিসেম্বর থেকে সেপ্টেম্বর পর্যন্ত। এরা গাছের সরু ডালের নিচে গর্ত করে বাসা বানায়। স্ত্রী পাখি একসাথে ৩ থেকে ৪ টি ডিম পাড়ে। ডিমগুলিতে তা বাবা পাখি ও মা পাখি উভয়ই দিয়ে থাকে। ডিম ফুটে বাচ্চা বের হতে প্রায় ২ সপ্তাহ সময় লাগে।   খাদ্যাভ্যাস  এই প্রজাতির পাখিরা সাধারনত ফলাহারী। তবে এরা মাঝে মধ্যে পোকা বিশেষ করে উইপোকা খেয়ে থাকে। এরা মূলত  বট গাছের ফল, জংলি গাছের ফল, জলপাই জাতীয় ফল এবং বেরি জাতীয় ফল খেয়ে থাকে। এছাড়া ফুলে পাপড়িও খেয়ে থাকে।   তথ্যসূত্র    বহিঃসংযোগ   বিষয়শ্রেণী:দক্ষিণ এশিয়ার পাখি বিষয়শ্রেণী:দক্ষিণ-পূর্ব এশিয়ার পাখি বিষয়শ্রেণী:বাংলাদেশের পাখি বিষয়শ্রেণী:ভারতের পাখি বিষয়শ্রেণী:পাকিস্তানের পাখি বিষয়শ্রেণী:চীনের পাখি বিষয়শ্রেণী:ফিলিপাইনের পাখি বিষয়শ্রেণী:শ্রীলঙ্কার পাখি বিষয়শ্রেণী:১৭৭৬-এ বর্ণিত পাখি
ডান|80x80পিক্সেল|বিধ্বস্ত ইসরায়েলি ট্যাংকের উপর দুই জর্ডানি সেনা ... কারামেহের যুদ্ধে ইসরায়েলি সেনাবাহিনী তাদের দুটি ট্যাংক জর্ডানের (২য় চিত্রে) ভূখন্ডে পরিত্যাক্ত রেখে পিছু হটে? ... ইসরা আল-মোদাল্লাল হামাসের প্রথম নারী মুখপাত্র?  ... ব্রিটিশ অনুশাসকরা "সরকারের সম্মান বৃদ্ধি করা"র জন্য ১৯১৮ সালে জেরুসালেমের প্রধান মুফতি'র পদ সৃষ্টি করেছিল?  ... গাজা ভূখণ্ডের সালাহ আল-দিন সড়ক দিয়ে প্রাচীন মিশরের সেনাদল, মহান আলেকজান্ডার, ক্রুসেডার ও নেপোলিয়ন বোনাপার্ট ভ্রমণ করেছিলেন?  ... হেবা সাদিয়া ফিফার যেকোন বিশ্বকাপের চূড়ান্ত পর্বে অংশ নেওয়া প্রথম ফিলিস্তিনি ফুটবল রেফারি?  ... গাজা নগরের "কেতাদুরস্থ, আড়ম্বরপূর্ণ" আল দেইরা হোটেল রোদে শুকনো গাঢ় বাদামী রঙের মাটির ইট দিয়ে তৈরী?
থাম্ব|বাদক মাদল বাজাচ্ছে ডান|থাম্ব| মাদল পালঘাটের মাদল বা মাদ্দলম বা মাধলম (মালায়ালাম: മദ്ദളം) হ'ল কাঁঠাল গাছের কাঠের তৈরি ড্রাম। এটি বাজানোর দুটি দিক রয়েছে, যা চামড়া দিয়ে ঢাকা থাকে এবং প্রতিটি পাশে বিভিন্ন ধরনের শব্দ সৃষ্টি করা যায়। মাদল হ'ল একটি ভারী উপকরণ যা বাদক ব্যক্তির কোমরে ঝুলানো হয় এবং পুরো সময়টা এর বাদককে দাঁড়িয়ে থাকতে হয়। মাদল একটি গুরুত্বপূর্ণ বাদ্যযন্ত্র, বিশেষ করে কেরলের ঐতিহ্যগত ঘাতবাদ্য দল যেমন পঞ্চবাদ্যম, কেলি এবং কথাকলি অর্কেস্ট্রার জন্য। https://www.thenewsminute.com/article/keeping-craft-alive-kerala-village-has-been-making-maddalam-mridangam-200-yrs-78533  মাদল নামটি মারধলমের একটি অপভ্রংশ, যার অর্থ চাপ দেয়া। সংস্কৃত ভাষায় একে মারধলম বলে।  আদিবাসী সাঁওতালদের একটি জনপ্রিয় বাদ্যযন্ত্র হল মাদল। এটিও বাংলার অন্যতম প্রাচীন বাদ্যযন্ত্র গুলোর মধ্যে একটি, ষোড়শ শতকের 'গোরক্ষ বিজয়' কাব্যে মাদলের উল্লেখ পাওয়া যায়। ঝুমুর নাচ-গানে এবং আদিবাসী সাঁওতালদের মধ্যে এর ব্যাপক ব্যবহার দেখা হয়।    পূরাণে মাদল  এটি শিব এবং ভগবান পার্বতীর সাথে সাদৃশ্যযুক্ত বলে মাদলকে দেববাদ্যম হিসাবে বিবেচনা করা হয়। এটা বিশ্বাস করা হয় যে, মাদলের কাঠামো দ্বারা সত্যই "শিবশক্তি" স্বরূপের অনুরূপ, যেখানে মাদলের ডান হাতটি শিবের এবং বাম হাতটি পার্বতীর সাথে সাদৃশ্যপূর্ণ।    উপকরণ  মৃদঙ্গের মতো মাদলও মাটির তৈরি, তবে কিছুটা স্থুলাকার। ষাঁড়ের চামড়া দিয়ে এর গোলাকার অংশটি ঢাকা হয় এবং মহিষের চামড়া এগুলি বাঁধার তন্তু তৈরি করতে ব্যবহৃত হয়।  কুমোরের বাড়ি থেকে মাটির খোল কিনে আনা হয়। কিনে আনতে হয় চামড়া। তারপর সেই সেই চামড়া পরিষ্কার করে নিয়ে, লাগান হয়।    বাজানো  বাদ্যযন্ত্রটি এর বাদকের নিতম্ব পর্যন্ত ঝুলিয়ে বাজানো হয়। প্রাচীন কালে এটি ঘাড়ে ঝুলিয়ে বাজানো হত এবং এই ধরনটি ১৯২০ এর দশকে মাস্টার ভেঙ্কিচান স্বামী পরিবর্তন করেছিলেন। বাদ্যটির বাম পাশ ডান তালু দিয়ে এবং ডান পাশ বাম তালুতে আঘাত করা হয়। বাজাতে আঙ্গুল এবং তালু ব্যবহার করা হয়। ক্ষত এড়াতে বৃদ্ধাঙ্গুল বাদে ডান হাতের আঙ্গুলগুলিতে কাপড়ের দস্তানা ব্যবহার করা হয়।    সাহিত্যে মাদল  কলামন্দলাম শঙ্কর ওয়ারিয়র, বিখ্যাত মাদল শিক্ষক, কেরলের কলামন্দলামের সহায়তায় ২০০৩ সালে মাদলের উপর "মদদালাম এন্না মঙ্গলালা বৈদ্যম" নামে একটি বই প্রকাশ করেছেন। এই যন্ত্রটি বাজানো এবং বোঝার একমাত্র বিস্তৃত দিক নির্দেশিকা। এটি এই বাদ্যযন্ত্রের বিবর্তন, ইতিহাস, নির্মাণ, রক্ষণাবেক্ষণ, এবং বর্তমান মাদদালাম সম্পর্কিত একটি বিস্তৃত গবেষণা।    আরও দেখুন    পান্ডি মেলাম  পাঞ্চারি মেলাম  থায়াম্বাকা  পঞ্চবাদ্যম  মাদদালাম ও চেনদা কেলি  কালামণ্ডালাম শঙ্কর ওয়ারিয়র  কালানীলায়ম বাবু   তথ্যসূত্র   বিষয়শ্রেণী:ভারতীয় বাদ্যযন্ত্র
এস, এম, সাফি মাহমুদ বাংলাদেশী রাজনীতিবিদ। ব্রাহ্মণবাড়িয়া-১ (নাসিরনগর উপজেলা) আসনের সাবেক সংসদ সদস্য। তিনি স্বতন্ত্র প্রার্থী হিসেবে ফেব্রুয়ারি ১৯৯৬ সালের ষষ্ঠ জাতীয় সংসদ নির্বাচনে সাংসদ নির্বাচিত হন।   জন্ম ও প্রাথমিক জীবন  এস, এম, সাফি মাহমুদ ব্রাহ্মণবাড়িয়া জেলার নাসিরনগর উপজেলার চাতলপাড় ইউনিয়নে জন্মগ্রহণ করেন।   রাজনৈতিক ও কর্মজীবন  এস, এম, সাফি মাহমুদ চট্টগ্রাম সরকারি কলেজে অধ্যয়নরত অবস্থায় ১৯৭৩ থেকে ১৯৭৫ সাল পর্যন্ত কলেজ শাখার ছাত্রলীগের সহ-সম্পাদক ছিলেন। ১৯৭৫ সাল থেকে ১৯৭৯ সাল পর্যন্ত চট্টগ্রাম উত্তর জেলা ছাত্রলীগের সাধারণ সম্পাদকের দায়িত্ব পালন করেন। ১৯৮০ সালে নাসিরনগর থানা যুবলীগের আহবায়ক ও ব্রাহ্মণবাড়িয়া তৎকালিন মহকুমার যুবলীগের যুগ্ম-আহবায়ক ছিলেন।  ৩০ ডিসেম্বর ১৯৮৩ সালে ১নং চাতলপাড় ইউনিয়ন পরিষদের চেয়ারম্যান নির্বাচিত হন। ১৯৯১ সালে জাতীয় সংসদ নির্বাচনে বিএনপির প্রার্থী হিসেবে তৎকালীন জাতীয় পার্টির প্রার্থী সৈয়দ মোর্শেদ কামালের কাছে পরাজিত হন। ১৯৯৬ সালে সৈয়দ মোর্শেদ কামাল বিএনপির প্রার্থী হলে স্বতন্ত্র প্রার্থী হিসেবে ১৫ ফেব্রুয়ারি নির্বাচনে ব্রাহ্মণবাড়িয়া-১ (নাসিরনগর উপজেলা) আসনে সংসদ সদস্য নির্বাচিত হন। ১৯৯৬ সালের ১২ জুন নির্বাচনে বিএনপির প্রার্থী হিসেবে আওয়ামী লীগের প্রার্থী এডভোকেট ছায়েদুল হকের কাছে পরাজিত হন। ২০১৩ সালে পুনরায় আওয়ামীলীগে যোগদান করেন।   আরও দেখুন    ষষ্ঠ জাতীয় সংসদ সদস্যদের তালিকা  ব্রাহ্মণবাড়িয়া-১   তথ্যসূত্র    বহিঃসংযোগ    ষষ্ঠ জাতীয় সংসদ সদস্যদের তালিকা (ফেব্রুয়ারি ১৯৯৬) –বাংলাদেশ নির্বাচন কমিশন  বিষয়শ্রেণী:ব্রাহ্মণবাড়িয়া জেলার রাজনীতিবিদ বিষয়শ্রেণী:ষষ্ঠ জাতীয় সংসদ সদস্য বিষয়শ্রেণী:বাংলাদেশ জাতীয়তাবাদী দলের সাবেক রাজনীতিবিদ বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:জীবিত ব্যক্তি বিষয়শ্রেণী:বাংলাদেশ জাতীয়তাবাদী দলের রাজনীতিবিদ বিষয়শ্রেণী:চট্টগ্রাম কলেজের প্রাক্তন শিক্ষার্থী
বহড়ু হল ভারতের পশ্চিমবঙ্গ রাজ্যের দক্ষিণ ২৪ পরগনা জেলার জয়নগর ১ ব্লকের অন্তর্গত একটি শহর। এই শহরটি জয়নগর থানার আওতাধীন।   ইতিহাস  বহড়ু দক্ষিণবঙ্গের এক প্রাচীন জনপদ। রায়মঙ্গল কাব্যে উল্লেখ আছে 'বড়ুক্ষেত্র'-এর। মধ্যযুগের 'বড়ুক্ষেত্র' আজকের বহড়ু গ্রাম ও বহড়ুক্ষেত্র গ্রাম পঞ্চায়েত। ঊনবিংশ শতকের প্রথম ভাগে জনৈক নন্দকুমার বসু ইস্ট ইন্ডিয়া কোম্পানির লবণ বিভাগের দেওয়ান নিযুক্ত হন ও বহড়ুর জমিদারী লাভ করেন। তিনি কিছুকাল রাজপুতানার জয়পুর রাজ্যেরও দেওয়ান ছিলেন। সেই সময় তিনি বৃন্দাবনের তিন প্রধান দেবতা গোবিন্দ, গোপীনাথ ও মদনমোহনের জন্য তিনটি মন্দির নির্মাণ করার অনুমতি চান জয়পুরের রাজার কাছে। জয়পুরের রাজার অনুমতি পেয়ে ১৮১৯ থেকে ১৮২১ সালের মধ্যে তিনি জয়পুরে তিনটি মন্দির নির্মাণ করেন। এরপর তিনি স্থির করেন যে তার বৃদ্ধা মায়ের জন্য বহড়ুতেই মথুরা-বৃন্দাবন স্থাপন করবেন। সেই মত তিনি জয়পুর রাজ্যের চুনার থেকে পাথর ও স্থপতি আনিয়ে বহড়ুতে শ্যামসুন্দরের মন্দির নির্মাণ করেন। ১৮২৫ সালে মন্দিরের গাত্রে দেওয়ালচিত্র অঙ্কন করেন বর্ধমান জেলার দাঁইহাটের শিল্পী গঙ্গারাম ভাস্কর। পরবর্তীকালে বসু পরিবার বহড়ুতে পাঁচটি শিব মন্দির নির্মাণ করেন।   ভৌগোলিক বিবরণ  বহড়ু গ্রামটি জয়নগর মজিলপুর শহরের পাঁচ কিলোমিটার উত্তরে অবস্থিত। এটি সড়কপথে কুলপি রোড ও রেলপথে শিয়ালদহ-নামখানা লাইন দ্বারা দক্ষিণ চব্বিশ পরগণা জেলার অন্যান্য স্থান ও কলকাতার সাথে সুসংযুক্ত।   শিক্ষা  ১৮৫৬ সালে স্থাপিত বহড়ু উচ্চ বিদ্যালয় একটি বাংলা মাধ্যমের সরকারী সহশিক্ষা প্রতিষ্ঠান। এই বিদ্যালয়ে পঞ্চম থেকে দ্বাদশ শ্রেণীর ছাত্রছাত্রীরা বিদ্যালাভ করেন। বিদ্যালয়ের নিজস্ব গ্রন্থাগার ও ক্রীড়াঙ্গণ আছে। বিদ্যালয়ে মিড ডে মিলের ব্যবস্থা আছে। ১৯৫৪ সালে স্থাপিত বহড়ু উচ্চ বালিকা বিদ্যালয় একটি বাংলা মাধ্যমের সরকারী স্ত্রীশিক্ষা প্রতিষ্ঠান। এই বিদ্যালয়ে পঞ্চম থেকে দ্বাদশ শ্রেণীর ছাত্রীরা বিদ্যালাভ করেন। বিদ্যালয়ের নিজস্ব গ্রন্থাগার ও ক্রীড়াঙ্গণ আছে। বিদ্যালয়ে মিড ডে মিলের ব্যবস্থা আছে। ১৮৬০ সালে স্থাপিত হয় বহড়ু বালিকা মুক্ত প্রাথমিক বিদ্যালয়। এটি একটি বাংলা মাধ্যমের সরকারী প্রাথমিক সহশিক্ষা প্রতিষ্ঠান। বিদ্যালয়ের নিজস্ব ক্রীড়াঙ্গণ আছে ও মিড ডে মিলের ব্যবস্থা আছে। ২০০১ সালে প্রতিষ্ঠিত বহড়ু দীঘিরপাড় মুক্ত প্রাথমিক বিদ্যালয় একটি বাংলা মাধ্যমের সরকারী প্রাথমিক সহশিক্ষা প্রতিষ্ঠান। বিদ্যালয়ের নিজস্ব গ্রন্থাগার ও ক্রীড়াঙ্গণ আছে ও মিড ডে মিলের ব্যবস্থা আছে। ১৯৯৮ সালে স্থাপিত বহড়ু চিলড্রেন্‌স্‌ অ্যাকাডেমি একটি বাংলা মাধ্যমের বেসরকারী প্রাথমিক সহশিক্ষা প্রতিষ্ঠান। এছাড়া দীঘিরপাড়ে একটি অস্বীকৃত মাদ্রাসা আছে।   তথ্যসূত্র   বিষয়শ্রেণী:দক্ষিণ চব্বিশ পরগনা জেলা বিষয়শ্রেণী:জয়নগর মজিলপুরের পাড়া বিষয়শ্রেণী:দক্ষিণ চব্বিশ পরগনা জেলার শহর ও নগর বিষয়শ্রেণী:কলকাতা মহানগর অঞ্চল
ইংল্যান্ড ক্রিকেট দল তিনটি টেস্ট ক্রিকেট, পাঁচটি একদিনের আন্তর্জাতিক এবং তিনটি টুয়েন্টি২০ আন্তর্জাতিক খেলার জন্য ওয়েস্ট ইন্ডিজ সফর করে, যা জানুয়ারী থেকে মার্চ ২০১৯-এ অনুষ্ঠিত হয়।   দলীয় সদস্য টেস্টওডিআইটি২০আই জেসন হোল্ডার (অধিঃ)  ক্রেগ ব্রেদওয়েট  ড্যারেন ব্র্যাভো  শামারহ ব্রুকস  জন ক্যাম্পবেল  রস্টন চেজ  শেন ডোরিচ  শ্যানন গ্যাব্রিয়েল  শিমরন হেটমায়ার  শাই হোপ  আলজারি জোসেফ  কেমার রোচ  ওশেন টমাস  জোমেল ওয়ারিকান জো রুট (অধিঃ)  জস বাটলার (সহঃ অধিঃ)  মঈন আলী  জেমস অ্যান্ডারসন  জনি বেয়ারস্টো  স্টুয়ার্ট ব্রড  রোরি বার্নস  স্যাম কারেন  জো ডেনলি  বেন ফোকস (উইঃ)  কিটন জেনিংস  জ্যাক লিচ  ওলি পোপ  আদিল রশিদ  বেন স্টোকস  অলি স্টোন  ক্রিস উকস  মার্ক উড জেসন হোল্ডার (অধিঃ)  ফ্যাবিয়ান অ্যালেন  দেবেন্দ্র বিশু  কার্লোস ব্রাদওয়েট  ড্যারেন ব্র্যাভো  জন ক্যাম্পবেল  শেলডন কট্রিল  শ্যানন গ্যাব্রিয়েল  ক্রিস গেইল  শিমরন হেটমায়ার  শাই হোপ  এভিন লুইস  অ্যাশলে নার্স  কিমো পল  নিকোলাস পুরাণ  রভম্যান পাওয়েল  কেমার রোচ  আন্দ্রে রাসেল  ওশেন টমাস ইয়ন মর্গ্যান (অধিঃ)  জস বাটলার (সহঃ অধিঃ, উইঃ)  মঈন আলী  জনি বেয়ারস্টো  টম কারেন  জো ডেনলি  অ্যালেক্স হেলস  লিয়াম প্লাঙ্কেট  আদিল রশিদ  জো রুট  জেসন রয়  বেন স্টোকস  ডেভিড উইলি  ক্রিস উকস  মার্ক উড জেসন হোল্ডার (অধিঃ)  ফ্যাবিয়ান অ্যালেন  দেবেন্দ্র বিশু  কার্লোস ব্রাদওয়েট  ড্যারেন ব্র্যাভো  জন ক্যাম্পবেল  শেলডন কট্রিল  ক্রিস গেইল  শিমরন হেটমায়ার  শাই হোপ  ওবেদ ম্যাককয়  অ্যাশলে নার্স  নিকোলাস পুরাণ  ওশেন টমাস ইয়ন মর্গ্যান (অধিঃ)  মঈন আলী  জনি বেয়ারস্টো (উইঃ)  স্যাম বিলিংস  স্যাম কারেন  টম কারেন  জো ডেনলি  অ্যালেক্স হেলস  ক্রিস জর্দান  দাউদ মালান  লিয়াম প্লাঙ্কেট  আদিল রশিদ  জো রুট  ডেভিড উইলি  মার্ক উড  প্রস্তুতিমূলক খেলা ১ম দুইদিনের ম্যাচ: ওয়েস্ট ইন্ডিজ একাদশ বনাম ইংল্যান্ড  ২য় দুইদিনের ম্যাচ: ওয়েস্ট ইন্ডিজ একাদশ বনাম ইংল্যান্ড  ৫০ ওভারের ম্যাচ: ইউডব্লিউআই ভাইস চ্যান্সেলর এর একাদশ বনাম ইংল্যান্ড  টেস্ট সিরিজ ১ম টেস্ট  ২য় টেস্ট  ৩য় টেস্ট  ওডিআই সিরিজ ১ম ওডিআই  ২য় ওডিআই  ৩য় ওডিআই  ৪র্থ ওডিআই  ৫ম ওডিআই  টি২০আই সিরিজ ১ম টি২০আই  ২য় টি২০আই  ৩য় টি২০আই  তথ্যসূত্র  বহিঃসংযোগ  বিষয়শ্রেণী:২০১৯-এ ইংরেজ ক্রিকেট বিষয়শ্রেণী:২০১৯-এ ওয়েস্ট ইন্ডিয়ান ক্রিকেট বিষয়শ্রেণী:২০১৮–১৯ আন্তর্জাতিক ক্রিকেট প্রতিযোগিতা বিষয়শ্রেণী:ইংল্যান্ড ক্রিকেট দলের ওয়েস্ট ইন্ডিজ সফর
আদিত্য কুমার মান্ডি হলেন একজন ভারতীয় সাঁওতালি সাহিত্যিক। তিনি ২০১১ সালে সাহিত্য অকাদেমি পুরস্কার লাভ করেন। তিনি সেন্ট্রাল ইন্ডাস্ট্রিয়াল সিকিউরিটি ফোর্সে কর্মরত আছেন।   জীবনী  আদিত্য কুমার মান্ডির বয়স যখন ১২ বছর তখন তার পরিবারকে একঘরে করা হয়েছিল। কেননা, তার বাবা অন্য কৃষকের কাছ থেকে দুই বিঘা জমি খরিদ করেছিল। তাদের রীতি অনুসারে, তারা শুধু পূর্বপুরুষদের জমির মালিক হতে পারে। এরপর, বাঁকুড়া জেলার বুরুঘুটু গ্রামে বসবাসকারী তার পরিবারকে দুর্ভোগের সম্মুখীন হয়। তারা কারো সাথে কথা বলতে পারত না। এমনকি, তাদেরকে গ্রামে অবস্থিত কুয়া থেকে পানি সংগ্রহ কর‍তে পারত না। এছাড়া, কেড়ে নেওয়া হয় তাদের জমি। একদিন তার বাবা বাড়ি ছেড়ে চলে যান। এরপর, তার বাবা আর ফিরে আসেন নি। তার মতে, এই ঘটনা তাকে লেখালেখি আরম্ভ করতে উদ্বুদ্ধ করেছে।  আদিত্য কুমাত মান্ডি রচিত প্রথম কবিতা আম দো ওখাল কা। তার রচিত বাঞ্চাও লারহাই কাব্যগ্রন্থের জন্য তিনি ২০১১ সালে সাহিত্য অকাদেমি পুরস্কার লাভ করেন। ২০১২ সাল পর্যন্ত তার রচিত ১৪ টি গ্রন্থ প্রকাশিত হয়েছিল, তার মধ্যে একটি আত্মজীবনীও বিদ্যমান।   তথ্যসূত্র   বিষয়শ্রেণী:১৯৭০-এর দশকে জন্ম বিষয়শ্রেণী:বাঁকুড়া জেলার ব্যক্তি বিষয়শ্রেণী:সাঁওতালি লেখক বিষয়শ্রেণী:জীবিত ব্যক্তি বিষয়শ্রেণী:সাহিত্য অকাদেমী পুরস্কার বিজয়ী বিষয়শ্রেণী:ভারতীয় লেখক বিষয়শ্রেণী:সাঁওতালি ব্যক্তি বিষয়শ্রেণী:১৯৭৪-এ জন্ম